Αχ, η ημέρα των εκλογών που οι Αμερικανοί ρίχνουν τα ψηφοδέλτια τους για τον επόμενο Πρόεδρο των
Ηνωμένων Πολιτειών.
Όμως αυτό δεν ισχύει στην πραγματικότητα - οι Αμερικανοί δεν εκλέγουν απευθείας τον Πρόεδρο.
Επομένως, τι συμβαίνει την ημέρα των εκλογών; Είναι λίγο περίπλοκο, λόγω ενός θεσμού
που ονομάζεται Σώμα των Εκλεκτόρων.
Απλούστερα, σκεφτείτε το Σώμα των Εκλεκτόρων ως μια ομάδα 538 ψηφοφόρων
που καθορίζουν το ποιος θα είναι ο επόμενος Πρόεδρος των Ηνωμένων Πολιτειών.
Γιατί όμως 538;
Επειδή αποτελείται από γερουσιαστές (100) και βουλευτές (438) στο
Κογκρέσο. Γιατί όμως υπάρχουν 438 βουλευτές στο Κογκρέσο;
Σταματήστε να κάνετε τόσες πολλές ερωτήσεις, προσπαθούμε να κρατήσουμε απλά τα πράγματα.
Αυτές οι 538 ψήφοι στο Σώμα των Εκλεκτόρων δεν δίνονται στους πολίτες απευθείας, αλλά αντ' αυτού
μοιράζονται μεταξύ των πολιτειών.
Επομένως, πως το Σώμα των Εκλεκτόρων δίνει τις ψήφους;
Σε κάθε πολιτεία, ανεξάρτητα από το πόσο πυκνοκατοικημένη είναι, αναλογούν τρεις ψήφοι αρχικά. Οι υπόλοιπες ψήφοι
δίνονται σε αναλογία με τον πληθυσμό της πολιτείας. Όσους περισσότερους κατοίκους
έχει μια πολιτεία, τόσες επιπλέον ψήφους δικαιούται.
Αυτός είναι ένας χάρτης των Ηνωμένων Πολιτειών που δείχνει την εκλογική δύναμη κάθε πολιτείας σε σχήμα
εξαγώνου όπου η κάθε κυψέλη ισούται με μια εκλεκτορική ψήφο.
Καθώς οι εκλεκτορικές ψήφοι ως επί το πλείστον - αλλά όχι εξ ολοκλήρου - αντιστοιχούν με τον πληθυσμό,
πρόκειται, επίσης, για έναν πληθυσμιακό χάρτη με ένα μπόνους να δίνεται στις μικρότερες πολιτείες για να τις κάνει
λίγο μεγαλύτερες από ό,τι θα ήταν διαφορετικά.
Στις αρχές Νοεμβρίου, όταν οι πολίτες προσέρχονται στις κάλπες, δεν ψηφίζουν για τον Πρόεδρο απευθείας
αλλά λένε στην πραγματικότητα στην πολιτεία τους πώς θέλουν "αυτή" να χρησιμοποιήσει τις εκλεκτορικές ψήφους της.
48 από τις 50 πολιτείες δίνουν όλες τις εκλογικές ψήφους τους στον υποψήφιο που έχει
την πλειοψηφία στην πολιτεία τους.
Πάρτε τη Φλόριντα, για παράδειγμα, που διαθέτει 29 εκλεκτορικές ψήφους. Αν ένας υποψήφιος κερδίσει την πλειοψηφία,
όσο μικρή και να είναι η πλειοψηφία αυτή, παίρνει όλες τις ψήφους.
Έτσι, ο δρόμος προς τον Λευκό Οίκο είναι ξεκάθαρος: Κέρδισε αρκετές πλειοψηφίες σε αρκετές πολιτείες για να πάρεις
περισσότερες από τις μισές εκλεκτορικές ψήφους κι έτσι θα καταφέρεις να καθίσεις στο Μεγάλο Γραφείο.
Δεν ήταν και τόσο περίπλοκο, θα μου πείτε.
Λοιπόν, παραλείψαμε κάποιες λεπτομέρειες.
Το Σώμα των Εκλεκτόρων ευνοεί τις πολιτείες, αλλά τι γίνεται με τους 11 εκατομμύρια Αμερικανούς που δεν ζουν
σε κάποια πολιτεία;
Τι συμβαίνει με τη δική τους ψήφο, και που κρύβονται αυτοί οι άνθρωποι;
Υπάρχουν περίπου 600.000 στην Περιφέρεια της Κολούμπια (Ουάσιγκτον), μια περιοχή που δεν θεωρείται
πολιτεία, έτσι ώστε η πρωτεύουσα της χώρας να παραμένει ελεύθερη από την τοπική πολιτική.
Διαχρονικά, οι κάτοικοι της συγκεκριμένης πολιτείας για πάρα πολλά χρόνια δεν μπορούσαν να ψηφίσουν
στις προεδρικές εκλογές. Στη συνέχεια, το 1964, το Σύνταγμα τροποποιήθηκε ώστε να δοθεί στην Ουάσιγκτον ο ίδιος αριθμός
ψήφων με την λιγότερο πυκνοκατοικημένη πολιτεία, το Ουαϊόμινγκ.
Επομένως, το Σώμα των Εκλεκτόρων ευνοεί την Ουάσιγκτον. Αλλά ξέρετε ποια δεν αγαπάει; Τα μη ενσωματωμένα εδάφη.
Τα συχνά ξεχασμένα Πουέρτο Ρίκο, Γκουάμ, Παρθένες Νήσοι των Ηνωμένων Πολιτειών και Βόρειες Μαριάνες Νήσοι,
δεν έχουν δικαίωμα ψήφου στο Σώμα των Εκλεκτόρων επειδή δεν είναι πολιτείες
και δεν υπάρχει κάποια ειδική τροπολογία για να αναγνωριστούν ως πολιτείες,
κάτι που είναι λίγο περίεργο με το σκεπτικό ότι είναι μέρος των Ηνωμένων Πολιτειών και ο καθένας που ζει
σε αυτές τις περιοχές θεωρείται πολίτης  - και  τεχνικά - είναι όπως η Ουάσιγκτον.
Και 4,4 εκατομμύρια άνθρωποι  ζουν στα μη ενσωματωμένα εδάφη - μπορεί να μην φαίνεται μεγάλος αριθμός,
αλλά είναι μεγαλύτερος από τον αριθμό κατοίκων του Ουαϊόμινγκ, του Βερμόντ,της Βόρειας Ντακότα, της Νότιας Ντακότα,
της Αλάσκας και του Ντέλαγουερ μαζί.
Αλλά ακόμα, δεν έχουν εκλογικά δικαιώματα.
Η όλη κατάσταση με τα μη ενσωματωμένα εδάφη είναι πλέον παράξενη, αν σκεφτεί κανείς τον συνολικό αριθμό
των Αμερικανών που δεν ζουν στις Ηνωμένες Πολιτείες, τους 6,3 εκατομμύρια Αμερικανούς που ζουν στο εξωτερικό.
Εάν είστε πολίτης των Ηνωμένων Πολιτειών, που μετακομίζει σε μια ξένη χώρα, συνήθως μπορείτε να στείλετε
ταχυδρομική ψήφο στην τελευταία πολιτεία που κατοικούσατε.
Αλλά, αν μετακομίσετε "εντός των Ηνωμένων Πολιτειών" σε ένα μη ενσωματωμένο έδαφος, χάνετε το δικαίωμα σας
να ψηφίσετε για Πρόεδρο για όσο χρονικό διάστημα θα ζείτε εκεί - καθιστώντας αυτές τις περιοχές τα μόνα σημεία
σε όλη τη Γη όπου οι Αμερικανοί δεν επιτρέπεται να ψηφίσουν για Πρόεδρο.
Πράγματι, είναι τα μοναδικά σημεία στο σύμπαν, διότι οι Αμερικανοί αστροναύτες επιτρέπεται
να ψηφίζουν από το διάστημα.
Το τελευταίο κομμάτι επιπλοκών του Σώματος των Εκλεκτόρων είναι και το πιο περιέργο
και έχει να κάνει με τις ίδιες τις ψήφους.
Η πολιτεία της Φλόριντα - και όλες οι άλλες - δεν δίνουν στην πραγματικότητα ψήφους στους υποψηφίους,
αυτός είναι μόνο ένας απλοποιημένος τρόπος για να το σκεφτείτε, γιατί η πραγματικότητα της κατάστασης είναι...
περίεργη.
Αυτό για το οποίο ψηφίζουν οι πολίτες την ημέρα των εκλογών, είναι μια ομάδα εκλεκτόρων, καθορισμένη από τα κόμματα
που διαλέγουν τον Πρόεδρο για λογαριασμό των πολιτών.
Ο αριθμός των ψήφων που λαμβάνει μια πολιτεία από το Σώμα των Εκλεκτόρων είναι στην πραγματικότητα ο αριθμός
των εκλεκτόρων που επιτρέπεται μια πολιτεία να στείλει σε κάποια εκλεκτορική συνάντηση για να ψηφίσουν
ποιος θα είναι ο Πρόεδρος.
Το περίεργο είναι ότι ενώ οι εκλέκτορες υπόσχονται ότι θα ψηφίσουν όπως ακριβώς οι
πολίτες που τους εξέλεξαν, αλλά δεν είναι υποχρεωμένοι να πραγματοποιήσουν την υπόσχεση αυτή.
Οι εκλέκτορες είναι ελεύθεροι να ψηφίσουν με τον τρόπο που θέλουν. Ενώ δεν αλλάζουν τη διαδικασία των εκλογών,
87 φορές στο παρελθόν, εκλέκτορες έχουν ψηφίσει ενάντια στις επιθυμίες
των ανθρώπων που τους εξέλεξαν.
Γιατί να δημιουργηθεί ένα τόσο τρελό σύστημα όπου μια μικρή ομάδα ανθρώπων, ουσιαστικά άγνωστη στο
ευρύ κοινό, να είναι πραγματικά αυτή που θα αποφασίσει για τον Πρόεδρο;
Επειδή το 1700 - όταν το Σώμα των Εκλεκτόρων σχεδιαζόταν - ο πιο γρήγορος τρόπος
μεταφοράς πληροφοριών ήταν η καταγραφή τους σε ένα κομμάτι χαρτί, η παράδοση τους σε έναν άνδρα
πάνω σε ένα άλογο, οι ευχές για ένα γρήγορο και ασφαλές ταξίδι και η ελπίδα ότι
δεν θα πέθαινε από Ινδιάνους ή δυσεντερία στη διαδρομή.
Επειδή η μεταφορά πληροφοριών ήταν τόσο αργή και η νεοσυσταθείσα χώρα τόσο μεγάλη, το σκεπτικό ήταν
η αποστολή εκλεκτόρων στην Ουάσιγκτον, όπου θα μπορούσαν να συνεχώς μαθαίνουν ενημερωμένες πληροφορίες
για να παίρνουν αποφάσεις για τους ανθρώπους πίσω στις πολιτείες που δεν θα γνώριζαν τα τελευταία γεγονότα.
Αν και τώρα, όπου η μεταφορά πληροφοριών γίνεται με δέσμες φωτός μέσα σε καλώδια οπτικών ινών αντί
στις πλάτες ζώων, η συγκεκριμένη πτυχή του Σώματος των Εκλεκτόρων μπορεί να φαίνεται
λίγο ξεπερασμένη.
Ωστόσο, οι περισσότεροι άνθρωποι πιστεύουν ότι οι εκλογές για την Προεδρία πραγματοποιούνται
στις αρχές Νοεμβρίου - στην πραγματικότητα, πραγματοποιούνται οι εκλογές για τους εκλέκτορες.
Οι 538 επιλεγμένοι εκλέκτορες κατόπιν συνεδριάζουν στις αρχές Δεκεμβρίου και ψηφίζουν
για τον επόμενο Πρόεδρο των Ηνωμένων Πολιτειών.
Ο Υποτιτλισμός έγινε από τις:
Αθηνά Νεραντζάκη
Φωτεινή Ηλιάδου
Δήμητρα Μαρία Μουρελάτου
